**МОДЕЛ УГОВОРА О НАБАВЦИ ДОБАРА**

**Oпрема за базен**

***Закључен између:***

*Наручиоца :* **Туристичка организација општине Дољевац**

*са седиштем у Дољевцу, ул. Омладинска број 6, 18410 Дољевац*

*ПИБ:* **109286590,**  *Матични број:*  **17879324**

*Број рачуна:* **840-1159664-41**

*Телефон:018/4-151-456, Факс:018/4810-055*

*коју заступа Директорка Тања Вученовић,*

*(у даљем тексту:* ***купац****)*

*и*

*................................................................................................*

*са седиштем у ............................................, улица .........................................., ПИБ:.......................... Матични број: ........................................*

*Број рачуна: ............................................ Назив банке:......................................,*

*Телефон:............................Телефакс:*

*кога заступа...................................................................*

*(у даљем тексту:****продавац****),*

*Основ уговора:*

*ЈН Број: 03/2023-02*

*Број и датум одлуке о додели уговора:...............................................*

*Понуда изабраног понуђача бр. \_\_\_\_\_\_ од...............................*

**Члан 1.**

Предмет уговора је купопродаја добара и уградња опреме за базен : **“Wet Bubble Pool”** у складу са спецификацијом потребних добара за предметну набавку и понудом Продавца број \_\_\_\_\_\_\_ од \_\_\_\_\_\_\_.2023. године, која је саставни део овог уговора.

**Члан 2.**

Уговорне стране сагласно констатују:

- да је Купац на основу писаног позива за подношење понуда број: 03/2023-02 од \_\_\_\_\_\_\_ 2023. године спровео поступак набавке добара – базенског намештаја;

- да је Продавац доставио понуду дана \_\_\_\_\_\_ 2023. године у \_\_\_\_ часова, која се налази у прилогу овог уговора и саставни је део овог уговора.

- да је Купац на основу Одлуке о додели уговора број 03/2023-02 од \_\_\_\_\_\_ 2023. године у поступку ЈН број 03/2023-02 изабрао Продавца за набавку добара.

**Члан 3.**

Укупна цена за тражена добра која су предмет овог уговора а у свему према понуди Продавца из члана 1. овог уговора, укупно износи \_\_\_\_\_\_\_\_\_\_\_\_\_\_\_\_\_\_ динара без ПДВ-а, (\_\_\_\_\_\_\_\_\_\_\_\_\_\_ динара са ПДВ-ом) односно највише до износа процењене вредности – **2.250.000,00 динара** без обрачунатог ПДВ-а.

Порез на додату вредност пада на терет купца.

Укупна цена предметна добра биће одређена према коначним количинама из техничке спецификације, с тим да не може бити већа од уговорене вредности набавке.

Уговорена јединична цена је фиксна и не може се мењати током целог периода трајања уговора.

Купац се обавезује да цену добара утврђену према јединичним ценама из обрасца спецификације цена плати у року од највише 45 дана, од дана пријема исправног рачуна, испостављеног по свакој појединачној испоруци и према верификованој отпремници, на рачун Продавца\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_ Банке.

У случају прекорачења рока плаћања, продавац ће зарачунати законску затезну камату.

**Члан 4.**

Средства за реализацију овог уговора су предвиђена до износа процењене вредности јавне набавке односно највише до износа средстава предвиђених за те намене финансијским планом Туристичке организације општине Дољевац за 2023.годину.

У супротном, уговор престаје да важи без накнаде штете због немогућности преузимања и плаћања обавеза од стране Купца.

**Члан 5.**

Продавац се обавезује да испоручује уговорена добра најкасније до 15.05.2023.године, према Техничкој спецификацији, спецификацији врста и количина добара. Продавац се обавезује да испоруку изврши на адресу Купца, Омладинска 6, 18410 Дољевац (Комлекс аква парк у Дољевцу).

**Члан 6.**

Купац има право на рекламацију квалитета и количине испоручених добара, у ком случају је дужан да уложи приговор без одлагања, одмах приликом преузимања добара, а у случају приговора на квалитет у року од 24 часа од сазнања за недостатак.

У случају приговора на количину добара, Купац одмах обавештава Продавца, који је дужан да упути Комисију за решавање рекламација који ће на лицу места утврдити чињенично стање и о томе сачинити заједнички записник.

**Члан 7.**

Купац има право да захтева накнаду штете у целости, уколико Продавац причини штету.

Купцу због неблаговремено извршене испоруке из члана 5. и 6. Уговора, као и штету коју учини из других разлога везаних за реализацију предметне набавке.

У случају да Продавац не изврши своју обавезу ни у року од 5 дана од истека рока из члана 5. овог Уговора, Купац ће зарачунати казнене поене у висини од 5% вредности робе која није испоручена ако до тога није дошло кривицом Купца или услед дејства више силе. Продавац је обавезан да на месечном ниво плати Купцу на име уговорне казне 5 % вредности робе коју у току једног месеца није испоручио Купцу.

**Члан 8.**

Продавац је дужан да приликом закључења уговора кориснику преда средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице за испуњење уговорних обавеза је док траје уговорна обавеза.

Купац ће уновчити меницу уколико Продавац не испуњава уговорне обавезе које се односе на испуњење уговорних обавеза.

Уколико Продавац не достави меницу, Уговор ће се раскинути.

**Члан 9.**

Овај уговор производи правна дејства од дана потписивања овлашћених лица обе уговорне стране, закључује се за 2023. годину.

Оквирни период важења уговора: пет месец.

Утрошком средстава Купца у износу уговорене вредности, пре истека рока из става 1. овога члана, овај уговор престаје да важи.

Купац може једнострано да раскине уговор и без остављања накнадног рока, ако га је Продавац обавестио да неће да испуни уговор, односно када је очигледно да Продавац неће моћи да испуни уговор, ни у накнадном року.

Све евентуалне спорове који настану из или поводом овог уговора уговорне стране ће покушати да реше споразумно.

Уколико спорови између Купца и Продавца не буду решени споразумно, уговара се надлежност стварно надлежног суда.

**Члан 10.**

На све што није регулисано овим уговором примениће се одредбе Закона о облигационим односима и други прописи који регулишу ову материју.

Овај уговор је сачињен у 4 (четири) истоветна примерка, по 2(два) примерка за обе уговорне стране.

Уговор се сматра закљученим, даном потписивања обе уговорне стране.

|  |  |
| --- | --- |
| **Продавац:** | **Купац:** |
|  |  |
|  | Туристичка организација  општине Дољевац |
| \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Директорка |
|  | Тања Вученовић |